ข้อมูลสรุป (EXECUTIVE SUMMARY)

บริษัท ไทยฟิล์มอินดัสตรี่ จำกัด (มหาชน) ประกอบธุรกิจในการผลิต
การจำหน่ายภายในประเทศและการส่งออกต่างประเทศ ของ BOPP Film, Polyester Film,
CPP Film และ Metallized Film โดยในปัจจุบันนี้ บริษัทมีกำลังการผลิต BOPP Film
100,000 ตันต่อปี Polyester Film 3,500 ตันต่อปี CPP Film 3,500 ตันต่อปีและ
Metallized Film 7,000 ตันต่อปี โดยมีสัดส่วนการส่งออกประมาณ 75–80
%ไปยังลูกค้ามากกว่า 750 รายใน 50 ประเทศ โดยมีตลาดหลักอยู่ในกลุ่มอาเซี่ยนโดยเฉพาะ
เวียตนาม อินโดนีเซีย สหรัฐอเมริกา ประเทศในกลุ่มยุโรปตะวันตก ออสเตรเลีย นิวซีแลนด์
ตะวันออกไกล(ญี่ปุ่น เกาหลีใต้ และใต้หวัน) เอเชียใต้ (ประเทศศรีลังกา เนปาล บังคลาเทศ
และปากีสถาน) ประเทศสาธารณรัฐประชาชนจีนและฮ่องกง
รวมทั้งตลาดใหม่ในประเทศยุโรปตะวันออก เช่น รัสเซีย โปแลนด์ ฮังการี ลัตเวีย ลิธัวเนีย
ยูเครน อาเซอร์ไบจัน เป็นต้น ประเทศในกลุ่มทวีปอเมริกาใต้ เช่น บลาซิล โคลัมเบีย ชิลี
เอกัวดอร์ อาเจนตินา เป็นต้น และประเทศในทวีปอาฟริกาใต้ เช่น กานา ไนจีเรีย อาฟริกาใต้
อียิปต์ เป็นต้น และประเทศในแถบอเมริกากลางเช่น เม็กซิโก เป็นต้น
ทำให้บริษัทมียอดขายเพิ่มขึ้นประมาณ 30 %ในปี 2548 ที่ผ่านมาโดยมีสัดส่วนการส่งออก ประมาณ 5
– 6 %
ของปริมาณการส่งออกของตลาดโลกและยังคงเป็นผู้นำของตลาดภายในประเทศโดยมีส่วนแบ่งตลาดประมาณ
55% - 60 % โดยบริษัทเน้นกลุ่มลูกค้าขนาดใหญ่และขนาดกลาง
ซึ่งคำนึงถึงคุณภาพสินค้าควบคู่กับระดับราคาและมีฐานะการเงินที่มั่นคง เป็นหลัก

นโยบายของบริษัทได้เน้นการเพิ่มสัดส่วนของ Specialty Film ซึ่งมี Margin สูงกว่า
Commodity Film โดยที่บริษัทสามารถพัฒนา Specialty Film ใหม่อีก 8 ชนิดในปี 2548
ทำให้สัดส่วนการเพิ่มขึ้นของ Specialty Film ยังคงสัดส่วน 30 % ของยอดส่งออกทั้งหมด
กล่าวคือ Specialty Film ยังคงมีอัตราการเจริญเติบโต 30 % จากยอดขายที่เพิ่มขึ้น 30 %
ในปี 2548 เช่นกัน

นอกจากนี้บริษัท ยังได้แปลงหนี้เงินกู้ที่เหลืออยู่ในรูปของเงินเหรียญสหรัฐประมาณ 40
ล้านเหรียญเป็นเงินกู้ระยะยาวในสกุลบาท เรียบร้อยแล้วในปี 2548 ที่ผ่านมา
เป็นการลดความเสี่ยงจากอัตราแลกเปลี่ยนทำให้บริษัทคงเหลือหนี้เงินทุนหมุนเวียน L/C, T/R
ในรูปของเงินเหรียญสหรัฐเท่านั้น ซึ่งสามารถ Natural healing
กับรายได้จากการส่งออกในรูปเงินเหรียญสหรัฐซึ่งบริษัทฯ เก็บ ไว้ในบัญชี FCD เพื่อชำระ L/C ,
T/R ซึ่งไม่มีความเสี่ยงจากอัตราแลกเปลี่ยน

บริษัทคาดว่าอุปสงค์และอุปทานของ BOPP Film จะเข้าสภาวะสมดุลในไตรมาสที่ 4 ของปี 2549
และวัฎจักรขาขึ้นจะเริ่มตั้งแต่ไตรมาสที่ 2 ปี 2550 เป็นต้นไปจากวัฎจักรขาขึ้น
จะทำให้บริษัทมีผลประกอบการกำไรมากขึ้นเช่น วัฎจักรขาขึ้นทุกรอบที่ผ่านมา

สำหรับการลงทุนในบริษัท ไทยคอปเปอร์ อินดัสตรี่ จำกัด (มหาชน)
นั้นปัจจุบันบริษัทฯได้ลงทุนในบริษัท ไทยคอปเปอร์ อินดัสตรี่ จำกัด (มหาชน)
โดยการซื้อหุ้นสามัญเพิ่มทุนของบริษัทไทยคอปเปอร์ อินดัสตรี่ จำกัด (มหาชน) จำนวน 160 ล้านหุ้น
มูลค่าที่ตราไว้หุ้นละ 10 บาท รวมเป็นเงินทั้งสิ้น 1,600 ล้านบาท
โดยมีผลตอบแทนในการลงทุนประมาณ 23% จากผลการศึกษาของบริษัทหลักทรัพย์ ทิสโก้ จำกัด
โดยมีผลตั้งแต่วันที่ 2 มกราคม 2546
ตามรายละเอียดในสารสนเทศซึ่งบริษัทฯได้จัดส่งให้ตลาดหลักทรัพย์แห่งประเทศไทยและผู้ถือหุ้นแล้วนั้น

ปัจจุบันบริษัท ไทยคอปเปอร์ อินดัสตรี่ จำกัด (มหาชน) ได้ดำเนินการเชิงพาณิชย์แล้ว ตั้งแต่เดือน
กันยายน 2547 เป็นต้นมา แต่ยังมีปัญหาด้านการผลิตไม่ต่อเนื่อง ซึ่งได้แก้ไขปัญหาดังกล่าวลุล่วงแล้ว
และคาดว่าจะผลิตได้ตามปกติ ภายในไตรมาสที่ 3 ปี 2549 นี้

จากวัฎจักรขาขึ้นของอุตสาหกรรมทองแดงทำให้ราคาทองแดงบริสุทธิ์ เพิ่มขึ้นจากราคา 1,600
เหรียญสหรัฐต่อตันในปี 2000 เป็นมากกว่า 5,000 เหรียญสหรัฐต่อตันในปัจจุบัน และมีค่าถลุง
(Treatment) และค่า Refinery (T/C และ T/R) ซึ่งเป็นรายได้หลักของบริษัทนอกจาก
Product Premium ประมาณ 120 – 140 เหรียญสหรัฐต่อตัน สูงกว่าในอดีตถึง 3 เท่า คือ 160
/ 16.0 ( T/C ประมาณ 160 เหรียญสหรัฐต่อตัน หัวแร่ทองแดงที่ 30 % เนื้อทองแดงและ RC
16 เซ็นต์สหรัฐต่อปอนด์ของทองแดงบริสุทธิ์ ( Copper Cathode ) เทียบกับ 50 / 5.0 ในอดีต
คาดว่าบริษัท ไทยคอปเปอร์ อินดัสตรี่ จำกัด (มหาชน) จะเริ่มมีกำไรเพื่อล้างขาดทุนสะสมในช่วงปี
2547–2548 ที่ผ่านมาหมดภายในปี 2550 นี้
และนำเข้าจดทะเบียนในตลาดหลักทรัพย์แห่งประเทศไทยในปี2551ได้ซึ่งจะสามารถทำกำไรได้อย่างต่อเนื่องอีกหลายปีเนื่องจากอุตสาหกรรมนี้มีเงินลงทุนที่สูงถึง
800– 1,000 ล้านเหรียญสหรัฐสำหรับโรงงานถลุงทองแดงบริสุทธิ์และประมาณ 2,000-4,000
ล้านเหรียญสหรัฐสำหรับการสำรวจและเปิดเหมืองทองแดงแห่งใหม่
เพราะฉะนั้นวัฎจักรขาขึ้นและขาลงของอุตสาหกรรมทองแดงบริสุทธิ์จะมีช่วงเวลาประมาณ 8-10
ปีซึ่งมีระยะเวลายาวนานกว่า Commodity Product โดยทั่วไปที่ใช้เงินลงทุนน้อยกว่ามาก

บริษัท ริเวอร์ไซด์ทาวเวอร์ จำกัด (บริษัท ไทยฟิล์มอินดัสตรี่ จำกัด (มหาชน) ถือหุ้นอยู่ ร้อยละ
99.99999) เป็นโครงการคอนโดมิเนียม 32 ชั้น ริมแม่น้ำเจ้าพระยา ถนนพระราม 3
ซึ่งโครงการนี้ได้ดำเนินการก่อสร้างเสร็จสมบูรณ์ ได้จดทะเบียนนิติบุคคลอาคารชุดเรียบร้อยแล้ว
โดยเริ่มทยอยโอนได้ตั้งแต่เดือนกันยายน 2541 เป็นต้นมา และมีเป้าหมายที่จะปิดโครงการนี้
โอนเสร็จภายในปี 2551 โดยมียูนิตที่จะขายอยู่ประมาณ 50 ยูนิตในมูลค่าประมาณ 800 ล้านบาท
ซึ่งจะช่วยเสริมสภาพคล่องให้กับบริษัทฯ
เพราะบริษัทจะมีเงินทุนหมุนเวียนเพิ่มขึ้นโดยไม่ต้องกู้จากสถาบันการเงินเพิ่มเติมอีก
เพราะอาคารชุดดังกล่าวปลอดจำนองโดยบริษัท ฯ ได้ชำระหนี้เงินกู้ครบแล้วตั้งแต่ปี 2547
เป็นต้นมา